**RAZPISNA DOKUMENTACIJA**

k Javnemu razpisu za izbor izvajalcev letnega programa športa na državni ravni za sofinanciranje organizacije velikih mednarodnih športnih prireditev v Republiki Sloveniji za leto 2023

**Razpisna dokumentacija vsebuje :**

1. Besedilo javnega razpisa
2. Splošna navodila v zvezi z javnim razpisom in oddajo vlog
3. Postopek izbora in sofinanciranja izvajalcev letnega programa športa na državni ravni
4. Pogoji in merila za izbor izvajalcev letnega programa športa na državni ravni
5. Katalog upravičenih stroškov
6. Vzorec pogodbe o sofinanciranju izvajalca letnega programa športa na državni ravni v Republiki Sloveniji v letu 2023
7. **Besedilo javnega razpisa**

Številka: 4300-19/2023/5

Datum: 25. 5. 2023

Na podlagi 16. in 30. člena Zakona o državni upravi (Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22 in 18/23), 17. in 19. člena Zakona o športu (Uradni list RS št. 29/17, 21/18 – ZNOrg, 82/20 in 3/22 - ZDeb) v povezavi s Pravilnikom o sofinanciranju izvajanja letnega programa športa na državni ravni (Uradni list RS, št. 68/19, 91/20 in 138/21), Zakona o izvrševanju proračunov Republike Slovenije za leti 2023 in 2024 (Uradni list RS, št. 150/22), Proračuna Republike Slovenije za leto 2023 (Uradni list RS, št. 187/21 in 150/22) in Zakona o integriteti in preprečevanju korupcije (Uradni list RS, št. 69/11 - uradno prečiščeno besedilo, 158/20, 3/22 – Zdeb in 16/23 - ZZPri) ter v skladu z Letnim programom športa v Republiki Sloveniji za leto 2023 (št. 6712-1/2023/7 z dne 21. 2. 2023), ki ga je sprejel minister, pristojen za šport, objavlja Ministrstvo za gospodarstvo, turizem in šport

**JAVNI RAZPIS ZA IZBOR IZVAJALCEV LETNEGA PROGRAMA ŠPORTA NA DRŽAVNI RAVNI**

**ZA SOFINANCIRANJE ORGANIZACIJE VELIKIH MEDNARODNIH ŠPORTNIH PRIREDITEV V REPUBLIKI SLOVENIJI ZA LETO 2023**

1. **Naziv in sedež izvajalca razpisa**

Ministrstvo za gospodarstvo, turizem in šport, Kotnikova ulica 5, 1000 Ljubljana.

1. **Predmet javnega razpisa**

Predmet javnega razpisa je izbor izvajalcev letnega programa športa na državni ravni za sofinanciranje organizacije velikih mednarodnih športnih prireditev v Republiki Sloveniji za področje kolesarstva v letu 2023.

1. **Cilji javnega razpisa so:**
* Ključni strateški cilj je krepitev promocije športa in ustvarjanje ekonomskih in družbenih koristi.
* Skladno z Resolucijo o Nacionalnem programu športa v Republiki Sloveniji za obdobje 2014–2023 (Uradni list RS, št. 26/14), želi država prispevati k vplivu velikih mednarodnih športnih prireditev na promocijo okolja, v katerem potekajo (lokalne skupnosti, regije, države) in na razvoj turizma ter gospodarstva.
1. **Navedba pogojev za kandidiranje na javnem razpisu in meril:**

Na Javni razpis za izbor izvajalcev letnega programa športa na državni ravni za sofinanciranje organizacije velikih mednarodnih športnih prireditev v Republiki Sloveniji v letu 2023 (v nadaljevanju: javni razpis) se lahko, skladno z drugim odstavkom 6. člena Zakona o športu, prijavijo nacionalne panožne športne zveze in druge športne organizacije, s soglasjem Vlade RS za izvedbo velike mednarodne športne prireditve v letu 2023, ki izpolnjujejo pogoje, navedene v 117. členu Pravilnika o sofinanciranju izvajanja letnega program športa na državni ravni (v nadaljnjem besedilu: pravilnik).

Skladno s 117. členom pravilnika se sofinancira organizacija evropskih in svetovnih prvenstev v članski kategoriji v olimpijskih športnih panogah, ki jih organizatorji prijavijo ministrstvu do 15. novembra za naslednje proračunsko leto in za katere Vlada Republike Slovenije poda soglasje, da se jih sofinancira iz državnega proračuna.

Način izračuna oziroma določanje deleža, ki ga lahko prejme posamezni izvajalec ob izpolnjevanju vseh pogojev, je določen v 118. členu pravilnika, ki določa, da se višina sofinanciranja evropskih in svetovnih prvenstev izračuna na podlagi pripadajočega števila točk iz naslednje preglednice:

|  |  |  |
| --- | --- | --- |
| Razred športne panoge | Svetovno prvenstvo | Evropsko prvenstvo |
| 1. | 75 | 60 |
| 2. | 50 | 40 |
| 3. | 30 | 20 |
| 4. | 20 | 10 |
| 5. | 10 | 5 |

V skladu z drugim odstavkom 118. člena pravilnika, ministrstvo za tekoče leto določi vrednost točke glede na število in vrsto evropskih in svetovnih prvenstev v proračunskem letu, in sicer tako, da

se celoten obseg sredstev za evropska in svetovna prvenstva, določen v letnem programu športa, deli s

seštevkom točk vseh evropskih in svetovnih prvenstev, za katera je vlada podala soglasje.

Podlaga za realizacijo sofinanciranja je 74. in 75. člen Zakona o športu in VI. točka Sklepa Vlade Republike Slovenije o postopku za kandidiranje in organiziranje velikih športnih prireditev v Republiki Sloveniji (Uradni list RS, št. 64/93, 22/98 in 29/17; v nadaljevanju: Sklep).

1. **Predvideni obseg javnih sredstev za sofinanciranje**

**Višina javnih sredstev, ki so v letu 2023 zagotovljena v finančnem načrtu Ministrstva za gospodarstvo, turizem in šport, znaša 2.070.00 EUR.**

**Za izvedbo tega javnega razpisa so predvidena sredstva v višini največ do 400.000 EUR.**

Sredstva so zagotovljena na proračunski postavki: 710010 Program vrhunskega športa.

Obseg sredstev sofinanciranja posameznega vlagatelja na javni razpis je opredeljen v finančnem načrtu vlagatelja, ki ga mora skladno s 75. členom ZŠpo-1, predložiti v študiji o izvedljivosti oziroma skladno s IV. točko Sklepa, v študiji o organizaciji in financiranju mednarodne športne prireditve, ob predložitvi vloge za izdajo soglasja Vlade RS za predložitev kandidature mednarodni športni zvezi. K vlogi mora predhodno podati mnenje Strokovni svet RS za šport.

Dodeljena sredstva morajo biti porabljena v letu 2023.

1. **Rok, do katerega morajo biti predložene vloge za dodelitev sredstev**

Vloge morajo biti poslane ali dostavljene na naslov Ministrstva za gospodarstvo, turizem in šport, Direktorat za šport, Kotnikova ulica 5, 1000 Ljubljana, **najkasneje do 9. junija 2023**. Šteje se, da je vloga prispela pravočasno, če je bila (najkasneje) zadnji dan roka za oddajo vlog oddana na pošti s priporočeno pošiljko; elektronsko poslana na e-naslov gp.mgts@gov.si ali oddana v vložišču Ministrstva za gospodarstvo, turizem in šport, Kotnikova ulica 5, 1000 Ljubljana.

Vloga mora biti predložena v zaprti ovojnici, ovojnica pa mora biti na sprednji strani označena z napisom **»Ne odpiraj – vloga LPŠ 2023 – VMŠP (6716-20/2022/4-2)«**. Na hrbtni strani ovojnice mora biti označen polni naslov pošiljatelja. Ovojnice, ki ni bodo označene v skladu s prejšnjim odstavkom, bodo s sklepom zavržene in vrnjene vlagatelju.

Popolna vloga vsebuje vse, z razpisno dokumentacijo predpisane obrazce in priloge. Kot pravočasne bodo upoštevane vloge, ki bodo **v določenem roku,** **ne glede na način dostave, prispele v vložišče ministrstva.**

1. **Datum odpiranja vlog za dodelitev sredstev**

Strokovna komisija bo začela odpirati vloge 14. junija 2023. V skladu z drugim odstavkom 25. člena Zakona o športu odpiranje vlog ne bo javno.

Odpiranje prejetih vlog vodi strokovna komisija. Odpirajo se samo v roku dostavljene in pravilno označene ovojnice. Za vsako vlogo komisija ugotovi, ali je pravočasna, ali jo je podala upravičena oseba in ali je popolna. Strokovna komisija o odpiranju vlog vodi zapisnik.

Strokovna komisija v roku osmih dni od odpiranja vlog pisno pozove tiste vlagatelje, katerih vloge ne vsebujejo vseh z razpisno dokumentacijo zahtevanih dokumentov (nepopolne vloge), da jih dopolnijo. Rok za dopolnitev ne sme biti krajši od 8 dni in ne daljši od 15 dni. Če vlagatelj vloge ne dopolni v zahtevanem roku, izvajalec razpisa vlogo zavrže s sklepom. Pritožba zoper sklep ni dovoljena.

1. **Rok, v katerem bodo vlagatelji obveščeni o izidu javnega razpisa**

Vlagatelji bodo o izidu javnega razpisa obveščeni najkasneje v 30 dneh od datuma odpiranja vlog. Ob izdaji odločbe o izbiri, izvajalec razpisa vlagatelja pozove k podpisu Pogodbe o sofinanciranju izvajanja letnega programa športa na državni ravni za sofinanciranje organizacije velikih mednarodnih športnih prireditev v letu 2023. Če se vlagatelj v roku osmih dni ne odzove, se šteje, da je umaknil vlogo za sofinanciranje.

Vlagatelj, ki meni, da izpolnjuje pogoje in merila iz javnega razpisa in da mu razpisana sredstva neupravičeno niso bila dodeljena, lahko v roku osmih dni od vročitve odločbe vloži ugovor pri izvajalcu javnega razpisa. Vloženi ugovor ne zadrži podpisa pogodb z izbranimi vlagatelji. Predmet ugovora ne more biti primernost meril za ocenjevanje vlog. Izvajalec javnega razpisa o ugovoru odloči v roku 30 dni od njegovega prejema. Odločitev o izbiri je dokončna.

1. **Kontaktne osebe in informacije za vlagatelje**

Podrobne informacije, razpisna dokumentacija in navodila so dostopni na spletnem naslovu:

* [**Javne objave Ministrstva za gospodarstvo, turizem in šport | GOV.SI**](https://www.gov.si/drzavni-organi/ministrstva/ministrstvo-za-gospodarstvo-turizem-in-sport/javne-objave/)
* Vlagatelji pošljejo svoje vloge do roka in na način, predviden v tem javnem razpisu in podrobneje opredeljen v razpisni dokumentaciji. Vloge ožigosa in podpiše pooblaščena oseba vlagatelja. Podpisane in ožigosane vloge vlagatelji pošljejo ali dostavijo v skladu s 6. točko javnega razpisa.
* Za dodatne informacije glede javnega razpisa je vlagateljem na razpolago Anja Ilievski, Direktorat za šport [T: 01/400 37 82; E: anja.ilievski@gov.si].

Matjaž Han

 Minister

1. **Splošna navodila v zvezi z javnim razpisom in oddajo vlog**

**Za vsebine sofinancirane v okviru programskih in razvojnih nalog v športu: Velike mednarodne športne prireditve v RS, so podrobnosti za sofinanciranje naslednje:**

Na Javni razpis za izbor izvajalcev letnega programa športa na državni ravni za sofinanciranje organizacije velikih mednarodnih športnih prireditev v Republiki Sloveniji v letu 2023 (v nadaljevanju: javni razpis) se lahko, skladno z drugim odstavkom 6. člena Zakona o športu, prijavijo **nacionalne panožne športne zveze in druge športne organizacije, s soglasjem Vlade RS za izvedbo velike mednarodne športne prireditve v letu 2023**, ki izpolnjujejo pogoje, navedene v 117. členu Pravilnika o sofinanciranju izvajanja letnega program športa na državni ravni.

Vloge morajo biti poslane ali dostavljene na naslov Ministrstva za gospodarstvo, turizem in šport, Direktorat za šport, Kotnikova ulica 5, 1000 Ljubljana, **najkasneje do 9. junija 2023**. Šteje se, da je vloga prispela pravočasno, če je bila (najkasneje) zadnji dan roka za oddajo vlog oddana na pošti s priporočeno pošiljko; elektronsko poslana na e-naslov gp.mgts@gov.si ali oddana v vložišču Ministrstva za gospodarstvo, turizem in šport, Kotnikova ulica 5, 1000 Ljubljana.

Vloga mora biti predložena v zaprti ovojnici, ovojnica pa mora biti na sprednji strani označena z napisom **»Ne odpiraj – vloga LPŠ 2023 – VMŠP (6716-20/2022/4-2)«**. Na hrbtni strani ovojnice mora biti označen polni naslov pošiljatelja. Ovojnice, ki ni bodo označene v skladu s prejšnjim odstavkom, bodo s sklepom zavržene in vrnjene vlagatelju.

**Popolna vloga** vsebuje v celoti izpolnjen in s strani zakonitega zastopnika oz. pooblaščenca podpisan ter žigosan razpisni obrazec: »**Prijava na Javni razpis za izbor izvajalcev letnega programa športa na državni ravni za sofinanciranje organizacije velikih mednarodnih športnih prireditev v Republiki Sloveniji za leto 2023 (LPŠ 2023 – VMŠP)«**, ki je priloga 1 razpisne dokumentacije. K razpisnemu obrazcu morajo vlagatelji predložiti **obvezni prilogi:** (1) študijo o izvedljivosti oziroma študijo o organizaciji in financiranju mednarodne športne prireditve; (2) sklep Vlade Republike Slovenije s soglasjem k izvedbi velike mednarodne športne prireditve.

Kot pravočasne bodo upoštevane vloge, ki bodo, **v določenem roku,** **ne glede na način dostave, prispele v vložišče ministrstva.** Vlogo, ki ni pravočasna ali je ni vložila upravičena oseba, izvajalec razpisa zavrže s sklepom. Pritožba zoper sklep ni dovoljena.

1. **Postopek izbora in sofinanciranja izvajalcev letnega programa športa na državni ravni za sofinanciranje organizacije velikih mednarodnih športnih prireditev v RS za leto 2023**

Izvajalce letnega programa športa za sofinanciranje organizacije velikih mednarodnih športnih prireditev v letu 2023 se izbere v skladu z Zakonom o športu, Pravilnikom o sofinanciranju izvajanja letnega programa športa na državni ravni in javnim razpisom ter razpisno dokumentacijo.

Predlog sofinanciranja izbranih izvajalcev pripravi strokovna komisija, ki jo imenuje minister pristojen za šport. **Strokovna komisija za vodenje postopka javnega razpisa** opravi strokovni pregled popolnih vlog, tako da preveri izpolnjevanje razpisnih pogojev in jih oceni na podlagi meril, določenih z javnim razpisom in razpisno dokumentacijo ter glede na to **pripravi predlog izbire in sofinanciranja izvajalca.**

Strokovna komisija o opravljenem strokovnem pregledu in ocenjevanju iz prvega odstavka tega člena vodi zapisnik, v katerem natančno navede razloge za razvrstitev in predlog, kateri izvajalci se sofinancirajo v določenem obsegu, kateri pa se glede na višino sredstev in razvrstitev ne sofinancirajo.

**Odločitev o dodelitvi sredstev** sprejme minister, pristojen za šport, z odločbo, ki jo sprejme na podlagi višine sredstev za posamezni program, določeni v Letnem programu športa.

Vlagatelj, ki meni, da izpolnjuje pogoje in merila javnega razpisa in da mu razpisana sredstva neopravičeno niso bila dodeljena, lahko vloži ugovor zoper odločbo o izboru v roku 8 dni od prejema odločbe, na naslov ministrstva pristojnega za šport. V ugovoru mora natančno opredeliti razloge, zaradi katerih vlaga ugovor. Predmet ugovora ne more biti primernost meril za ocenjevanje vlog. Ministrstvo za gospodarstvo, turizem in šport, odloči o ugovoru v roku 30 dni. Odločitev o izbiri je s tem dokončna.

1. **Pogoji in merila za izbor izvajalcev letnega programa športa na državni ravni za sofinanciranje organizacije velikih mednarodnih športnih prireditev v RS za leto 2023**

Skladno s 117. členom pravilnika, se sofinancira organizacija evropskih in svetovnih prvenstev v članski kategoriji v olimpijskih športnih panogah, ki jih organizatorji prijavijo ministrstvu do 15. novembra za naslednje proračunsko leto in za katere Vlada Republike Slovenije poda soglasje, da se jih sofinancira iz državnega proračuna.

Način izračuna oziroma določanje deleža, ki ga lahko prejme posamezni izvajalec ob izpolnjevanju vseh pogojev, je določen v 118. členu pravilnika, ki določa, da se višina sofinanciranja evropskih in svetovnih prvenstev izračuna na podlagi pripadajočega števila točk iz naslednje preglednice:

|  |  |  |
| --- | --- | --- |
| Razred športne panoge | Svetovno prvenstvo | Evropsko prvenstvo |
| 1. | 75 | 60 |
| 2. | 50 | 40 |
| 3. | 30 | 20 |
| 4. | 20 | 10 |
| 5. | 10 | 5 |

V skladu z drugim odstavkom 118. člena pravilnika, ministrstvo za tekoče leto določi vrednost točke glede na število in vrsto evropskih in svetovnih prvenstev v proračunskem letu, in sicer tako, da:

- se celoten obseg sredstev za evropska in svetovna prvenstva, določen v letnem programu športa deli s

- seštevkom točk vseh evropskih in svetovnih prvenstev, za katera je vlada podala soglasje.

1. **Upravičeni stroški**

Obseg sredstev sofinanciranja posameznega vlagatelja na javni razpis je opredeljen v finančnem načrtu vlagatelja, ki ga mora skladno s 75. členom ZŠpo-1, predložiti v študiji o izvedljivosti oziroma skladno s IV. točko Sklepa, v študiji o organizaciji in financiranju mednarodne športne prireditve, ob predložitvi vloge za izdajo soglasja Vlade RS za predložitev kandidature mednarodni športni zvezi. K vlogi mora predhodno podati mnenje Strokovni svet RS za šport.

Upravičeni stroški, so stroški vezani na organizacijo prireditve, ki so podrobneje navedeni v finančnem načrtu organizatorja. Dodeljena sredstva morajo biti porabljena v letu 2023.

**Vsi računi za opravljene storitve se morajo glasiti na vlagatelja, izbranega na tem javnem razpisu. Iz računa mora biti razvidna natančna specifikacija stroškov, ki jih vlagatelj uveljavlja. Vlagatelj za stroške, ki jih uveljavlja v zahtevkih za izplačilo, ne sme prejeti sredstev iz drugih virov financiranja. Stroški, ki se ne bodo glasili na vlagatelja bodo neupravičeni stroški.**

1. **Vzorec pogodbe o sofinanciranju**

**REPUBLIKA SLOVENIJA, MINISTRSTVO GOSPODARSTVO, TURIZEM IN ŠPORT**

Kotnikova ulica 5, 1000 Ljubljana

matična številka: 2632616000

ID za DDV: 98577212

ki ga zastopa minister Matjaž Han(v nadaljnjem besedilu: ministrstvo)

in

**IZVAJALEC: «Naziv\_izvajalca»**

Naslov: «Ulica», «Kraj»

Transakcijski račun: «TRR»

Davčna številka: «Davčna\_številka»

ki ga zastopa «Zakoniti\_zastopnik», «Funkcija\_zakonitega\_zastopnika» (v nadaljnjem besedilu: izvajalec)

skleneta

**POGODBO št. «Št. pogodbe»**

**O SOFINANCIRANJU IZVAJALCA LETNEGA PROGRAMA ŠPORTA NA DRŽAVNI RAVNI ZA SOFINANCIRANJE ORGANIZACIJE VELIKIH MEDNARODNIH ŠPORTNIH PRIREDITEV V REPUBLIKI SLOVENIJI ZA LETO 2023**

1. člen

(uvodna določba)

Pogodbeni stranki uvodoma ugotavljata in soglašata, da:

1. ministrstvo zagotavlja javna sredstva za uresničevanje javnega interesa v športu na podlagi 5. člena Zakona o športu (Uradni list RS št. 29/17, 21/18 – ZNOrg, 82/20 in 3/22 - ZDeb), Letnega programa športa v Republiki Sloveniji za leto 2023 in Pravilnika sofinanciranju izvajanja letnega programa športa na državni ravni (Uradni list RS, št. 68/19 in 91/20, 138/21);
2. je ministrstvo objavilo Javni razpis za izbor izvajalcev letnega programa športa na državni ravni v Republiki Sloveniji za sofinanciranje organizacije velikih mednarodnih športnih prireditev v letu 2023 (Uradni list RS, št.­­­\_\_\_, dne \_\_\_\_\_; v nadaljevanju besedila: javni razpis);
3. se je izvajalec prijavil z vlogo, ki je kot Priloga 1 sestavni del te pogodbe, na javni razpis;
4. je bil izvajalec po opravljenem postopku izbran z odločbo ministrstva, številka 6716-24/2023/2-\_, z dne \_\_\_\_\_\_\_, ki je kot Priloga 2 sestavni del te pogodbe;
5. da se s to pogodbo zagotavlja izvajanje ukrepa 3311-11-0023 – Programi vrhunskega športa;
6. da ima ministrstvo zagotovljena sredstva za sofinanciranje po tej pogodbi v proračunu RS na proračunski postavki - PP 710010 Program vrhunskega športa.

2. člen

(predmet pogodbe)

Predmet te pogodbe je sofinanciranje organizacije \_\_\_\_\_\_\_\_\_\_\_\_, ki ga bo izvajalec izvedel v letu 2023.

Pogodbeni stranki s to pogodbo urejata medsebojne pravice, obveznosti in odgovornosti glede sofinanciranja in izvajanja vsebin iz prvega odstavka tega člena.

Za strokovno, kakovostno in pravočasno izpolnitev nalog je odgovoren izvajalec.

3. člen

(vrednost pogodbe)

Višina celotnih stroškov predmeta pogodbe iz 2. člena te pogodbe znaša v skupni višini «Skupaj» EUR.

4. člen

(upravičeni stroški in obdobje upravičenosti)

Predmet sofinanciranja so upravičeni stroški predmeta pogodbe in sicer stroški vezani na organizacijo prireditve.

Neupravičenih stroškov ministrstvo ne financira, kakor tudi ne iz tega izhajajoče izgube sredstev izvajalca.

Obdobje upravičenosti stroškov po tej pogodbi traja od 1. 1. 2023 do 20. 11. 2023.

5. člen

(izplačila sredstev)

Ministrstvo bo sredstva iz 3. člena pogodbe izplačalo na podlagi zahtevka izvajalca.

Izvajalec mora zahtevek za izplačilo posredovati ministrstvu v elektronski obliki (e-račun) preko spletnega programa UJP. Ministrstvo bo sredstva nakazalo na račun izvajalca najkasneje 30. dan po uradnem prejemu pravilnega, popolnega in pravočasnega e–računa (z obveznimi dokazili: finančno in vsebinsko poročilo v pdf. obliki). Pravilnost, popolnost in pravočasnost e-računa potrdi skrbnik pogodbe ministrstva, ki opravi preverjanje pred izplačilom.

V primeru, da ministrstvo pri pregledu posredovanega zahtevka za izplačilo ugotovi pomanjkljivosti, pozove izvajalca k dopolnitvi. Ta je dolžan ustrezno dopolniti oziroma spremeniti zahtevek za izplačilo skladno s pozivom ter novi zahtevek za izplačilo posredovati ministrstvu v roku, določenem v pozivu k dopolnitvi.

Če izvajalec ta rok zamudi, lahko ministrstvo odstopi od te pogodbe, izvajalec pa izgubi pravico do sofinanciranja po tej pogodbi.

Izvajalec se zavezuje, da bo odobrene stroške plačal najkasneje naslednji dan po prejemu sredstev s strani ministrstva in ministrstvu takoj posredoval dokazilo o plačilu stroškov, ki se nanašajo na izvedbo predmeta po osnovni pogodbi. Povrnejo se samo stroški, ki so bili dejansko plačani.

Pogodbeni stranki soglašata, da izvajalec vodi ločeno evidenco stroškov, ki nastanejo pri izvedbi predmeta te pogodbe.

6. člen

(obveznosti izvajalca)

Izvajalec je odgovoren za pravilno, zakonito, gospodarno in učinkovito izvedbo predmeta pogodbe iz 2. člena te pogodbe.

Izvajalec se zavezuje, da bo:

* predmet pogodbe izvedel v skladu z vlogo na javni razpis;
* spoštoval pravni red, ki velja za porabo proračunskih sredstev v Republiki Sloveniji;
* sredstva, pridobljena po tej pogodbi, porabil namensko in izključno v skladu s namenom predmeta pogodbe iz 2. člena te pogodbe;
* v vseh izdanih publikacijah in drugem informativnem gradivu v zvezi s programi, ki se sofinancirajo v skladu s to pogodbo, ustrezno uporabil logotip ministrstva in navedel, da programe sofinancira ministrstvo;
* predložil zahtevke za izplačilo z dokazili o upravičenosti stroškov, najkasneje do 20. 11. 2023;
* ministrstvo seznanil z vsemi dejstvi in podatki tekom izvajanja predmeta pogodbe, ki bodo resnični, ažurni in popolni;
* ne glede na določila te pogodbe, upošteval morebitna, s strani ministrstva posredovana dodatna navodila in zahteve, glede priprave zahtevkov za sofinanciranje in poročil;
* vodil ločeno evidenco stroškov, ki nastanejo pri izvedbi posameznega programa tako, da je v vsakem trenutku zagotovljen pregled nad namensko porabo sredstev.

Ministrstvo lahko v primeru neizpolnjevanja pogodbenih zavez iz prejšnjega odstavka, izvajalcu določi rok za odpravo kršitev ali nepravilnosti. Če izvajalec kljub pozivu ministrstva pomanjkljivosti ne odpravi v postavljenem roku, ministrstvo ravna skladno z 8. členom te pogodbe oziroma v skladu z veljavno zakonodajo.

7. člen

(nadzor nad porabo sredstev)

Izvajalec se zavezuje, da bo za potrebe nadzora nad porabo sredstev, ki ga izvajajo ministrstvo, revizijski organ, Računsko sodišče Republike Slovenije, Urad za nadzor proračuna in drugi nadzorni organi, vsem naštetim organom omogočil spremljanje, preverjanje in nadzor nad izvajanjem projekta, katerega sofinanciranje je predmet te pogodbe. Ministrstvo lahko kadarkoli zahteva od izvajalca vpogled v poslovanje in dokumentacijo v zvezi z izpolnjevanjem te pogodbe. In izvajalec je dolžan tej zahtevi ugoditi.

Izvajalec se zavezuje, da bo nadzornim organom predložil vse dokumente, ki izkazujejo resničnost, pravilnost in skladnost projekta, katerega sofinanciranje je predmet te pogodbe.

Če se pri nadzoru nad porabo sredstev po tej pogodbi izkaže, da je prišlo do uveljavljanja neupravičenih stroškov, lahko ministrstvo od izvajalca zahteva vrnitev prejetih sredstev, pod pogoji, določenimi v 8. členu te pogodbe.

8. člen

(neizpolnjevanje pogodbenih obveznosti)

V primeru, da ministrstvo ali drug nadzorni organ ugotovi:

* vsebinsko, časovno ali finančno nerealizacijo predmeta pogodbe oziroma da je prišlo do prekinitve ali neizvedbe predmeta pogodbe na strani izvajalca,
* da izvajalec drugače krši določila te pogodbe ali ne odpravi kršitve oziroma nepravilnosti v določenem roku ali
* da so bila sredstva po tej pogodbi neupravičeno izplačana,

ministrstvo od izvajalca zahteva vračilo neupravičeno prejetih sredstev ali pa odstopi od te pogodbe in zahteva od izvajalca vračilo vseh prejetih sredstev, v vsakem primeru skupaj z zakonskimi zamudnimi obrestmi od dneva nakazila na transakcijski račun izvajalca do dneva vračila v proračun Republike Slovenije.

Ne glede na prejšnji odstavek se v primeru, če ministrstvo ali drug nadzorni organ ugotovi, da je izvajalec:

* prejel sredstva za stroške, ki so predmet te pogodbe, tudi iz drugih virov financiranja oziroma so mu bila odobrena (dvojno financiranje),
* posredoval neresnične, nepopolne podatke oziroma dokumente ali prikril informacije, ki bi jih bil skladno s to pogodbo dolžan sporočiti, na podlagi česar je od ministrstva pridobil sredstva, do katerih sicer ne bi bil upravičen,
* prejel sredstva za stroške, ki so predmet te pogodbe in jih uporabil za drug namen ali cilj, ki ni predmet te pogodbe (nenamenska poraba sredstev),

se šteje, da je ravnal nepošteno in bistveno kršil določila te pogodbe.

V primeru odkritja kršitev pogodbenih obveznosti ali nepravilnosti lahko ministrstvo ali drug nadzorni organ izvede naslednje ukrepe:

* začasno ustavi izplačila sredstev,
* zahteva vračilo neupravičeno izplačanih sredstev po tej pogodbi,
* zniža višino sredstev glede na resnost kršitve.

V primeru neizpolnitve obveznosti v roku 60 dni, ki je bistvena sestavina te pogodbe, se ta pogodba šteje za razvezano, izvajalec pa mora vrniti prejeta sredstva po tej pogodbi, povečana za zakonske zamudne obresti od dneva nakazila na transakcijski račun izvajalca do dneva nakazila v dobro proračuna Republike Slovenije. Vendar lahko ministrstvo to pogodbo ohrani v veljavi, če po preteku roka pisno izjavi izvajalcu, da pogodbo ohranja v veljavi in da zahteva njeno izpolnitev.

9. člen

(zagotavljanje sredstev v proračunu oz. finančnem načrtu)

Pogodbeni stranki sta soglasni, da je izpolnitev te pogodbe odvisna od proračunske zmogljivosti oz. finančnega načrta ministrstva za leto 2023. V primeru, da pride do sprememb v proračunu oz. finančnem načrtu ministrstva, ki neposredno vpliva na izvajanje te pogodbe, sta stranki soglasni, da z ustreznim pisnim aneksom spremenita določila te pogodbe.

10. člen

(skrbnik pogodbe)

Skrbnik pogodbenih obveznosti na strani ministrstva je Anja Ilievski, skrbnik pogodbe na strani izvajalca je «Zakoniti\_zastopnik».

Če se v času trajanja pogodbenega razmerja spremeni skrbnik pogodbe ali namestnik skrbnika pogodbe na strani ministrstva ali na strani izvajalca, se o tem z dopisom obvesti drugo pogodbeno stranko.

11. člen

(protikorupcijska klavzula)

Izvajalec se zavezuje, da on sam, kot tudi nekdo drug v njegovem imenu ali na njegov račun, predstavniku ali posredniku organa ali organizacije iz javnega sektorja ne bo obljubil, ponudil ali dal kakšne nedovoljene koristi za pridobitev sredstev ali za pridobitev sredstev pod ugodnejšimi pogoji ali

za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

Izvajalec jamči, da zanj ne obstaja prepoved poslovanja iz 35. člena Zakona o integriteti in preprečevanju korupcije.

V primeru kršitve ali poskusa kršitve te klavzule je ta pogodba nična.

12.člen

(aneks k pogodbi)

Vse morebitne dopolnitve in spremembe te pogodbe stranki določita z aneksom k tej pogodbi.

13. člen

(reševanje sporov)

Pogodbeni stranki soglašata, da se bosta obojestransko obveščali o vseh okoliščinah, pomembnih za uresničitev določil te pogodbe. Vsa morebitna nesoglasja bosta pogodbeni stranki reševali sporazumno. V primeru spora je pristojno sodišče v Ljubljani.

14. člen

(veljavnost pogodbe)

Pogodba začne veljati z dnem, ko jo podpišeta obe pogodbeni stranki in velja do izteka vseh rokov, v katerih je možen nadzor po tej pogodbi.

Če bi posamična določba te pogodbe postala neveljavna ali bi bilo pravnomočno ugotovljeno, da je neveljavna, ali je zaradi objektivnih razlogov ne bi bilo mogoče izpolniti, preostale določbe in pogodba ne prenehajo veljati, če lahko obstanejo brez neveljavne določbe. V tem primeru se bosta pogodbeni stranki v skladu z načeli vestnosti in poštenja z aneksom k tej pogodbi dogovorili za novo določbo, ki bo po smislu čim bližje neveljavni določbi.

Pogodba je sestavljena v 4 (štirih) enakih izvodih, od katerih prejme izvajalec 1 (en) izvod, ministrstvo pa 3 (tri) izvode.

|  |  |
| --- | --- |
| Ministrstvo za gospodarstvo,turizem in šport\_\_\_\_\_\_\_\_\_\_\_\_\_\_\_\_\_\_\_minister V Ljubljani, dne \_\_\_\_\_\_\_\_\_\_\_\_\_\_  | IZVAJALECOdgovorna oseba\_\_\_\_\_\_\_\_\_\_\_\_\_\_\_\_\_(podpis)V \_\_\_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_ |

Priloge:

- Priloga 1: Vloga izvajalca na JR z vsemi prilogami;

- Priloga 2: Odločba MGTŠ o izbiri.

**Priloga 1: Razpisni obrazec**

**Prijava na Javni razpis za izbor izvajalcev letnega programa športa na državni ravni za sofinanciranje organizacije velikih mednarodnih športnih prireditev v Republiki Sloveniji za leto 2023**

**LPŠ 2023 - VMŠP**  **RAZPISNI OBRAZEC**

**OSNOVNI PODATKI**

|  |  |
| --- | --- |
| **Ime organizacije** |  |
| Naslov |  |
| Kraj |  |
| Zakoniti pooblaščenec |  |
| Funkcija zakonitega pooblaščenca |  |
| Kontaktna oseba |  |
| Kontaktni telefon |  |
| Kontaktni e-mail naslov |  |
| Uradna spletna stran |  |
| TRR račun |  |
| Naziv bančne izpostave |  |
| Matična številka |  |
| Davčna številka |  |
| Davčni zavezanec |  |

**VELIKE MEDNARODNE ŠPORTNE PRIREDITVE**

|  |  |
| --- | --- |
| **Rang tekmovanja** |  |
| **Športna panoga** |  |
| **Starostna kategorija** |  |
| **Višina celotnih sredstev za program (v EUR)** |  |
| **Višina zaprošenih sredstev za program (v EUR)** |  |

**Pogoj, da je prireditev uvrščena na seznam velikih mednarodnih športnih prireditev za leto 2023, ki imajo soglasje Vlade RS, bo ministrstvo preverjalo iz uradnih evidenc.**

Kraj in datum: Žig: Zakoniti zastopnik oz. pooblaščenec:

 Ime in priimek:

 Funkcija:

 Podpis: